**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-3864/20

**Bosanska Krupa,** 06.07.2020.godine

 Na osnovu članova 70. stav 1. i 88. Zakona o javnim nabavkama („Službeni glasnik BiH“, broj: 39/14), u konkurentskom postupku nabavke usluga- usluge održavanja javne rasvjete na području općine Bosanska Krupa, na prijedlog Komisije za provođenje postupka javne nabavke Općinski načelnik, kao rukovodilac organa uprave donosi:

**ODLUKU**

 **o izboru najpovoljnijeg ponuđača**

1. Prihvata se ponuda ponuđača OED„ ELEKTRO-VELIĆ“ Bosanska Krupa, ul. Kolodvorska bb, za pružanje usluga održavanja javne rasvjete na području općine Bosanska Krupa, sa ponuđenom cijenom u ukupnom iznosu od 23.880,00 KM.
2. Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova lične sposobnosti u skladu sa datom izjavom iz člana 45. Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci usluga.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3864/20 od 23.6.2020. godine. Javna nabavka je provedena putem konkurentskog postupka – nabavke usluga- održavanja javne rasvjete na području općine Bosanska Krupa. Obavještenje o nabavci broj: 1272-7-2-81-3-56/20 je objavljeno na portalu javnih nabavki dana 24.06.2020 godine i na službenoj web stranici općine Bosanska Krupa. Po objavljenom obavještenju rok za prijem ponuda je bio 02.07.2020. godine do 14,00 sati. Do označenog roka za prijem ponuda na protokol Ugovornog organa je pristigla je jedna ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to:

1. OED „ELEKTRO-VELIĆ“ Bosanska Krupa, ul. Kolodvorska bb, broj protokola 07-11-5-3864-2/20, 02.07.2020. godine u 8.50 h

Komisija za provođenje postupka javne nabavke je u skladu sa tenderskom dokumentacijom dana 02.07.2020. godine u 14,15 sati, izvršila javno otvaranje ponuda.

Komisija je konstatovala da je po predmetnoj nabavci blagovremeno pristigla jedna ponuda bez vidnih oštećenja. Komisija je pristupila otvaranju pristigle ponude: Ponuđač OED „ELEKTRO-VELIĆ“ Bosanska Krupa je ponudio ukupnu cijenu u iznosu od: 23.880,00 KM. (ponuđač nije u sistemu PDV-a).

Ponuda ponuđača OED „ELEKTRO VELIĆ“ Bos.Krupa je potpuna, računski tačna, ispravna u formalno-pravnom smislu jer je ponuđač dostavio traženu dokumentaciju shodno tenderskim dokumentom.

Komisija je konstatovala da je u ovom postupku predviđeno provođenje e-aukcije, ali se ista neće provoditi, jer je u ovom postupku pristigla samo jedna ponuda i to ponuda OED „ELEKTRO VELIĆ“ Bos.Krupa , a shodno članu 3. stav (3) Pravilnika o načinu korištenja e-aukcije.

Također je konstatovano da je procjenjena vrijednost predmetne nabavke: Održavanje javne rasvjete na području Općine Bosanska Krupa **20.500,00 KM bez uračunatog PDV-a, odnosno 23.985,00 KM** sa PDV-om.

Komisija je konstatovala da ponuđač OED „ELEKTRO VELIĆ“ Bosanska Krupa nije u sistemu PDV-a, kao i da je cijena ponude ponuđača veća od procijenjene vrijednosti za ovu nabavku u iznosu od **3.380,00 KM bez PDV-a.**

S obzirom na navedeno Komisija je predložila Ugovornom organu da se očituje da li se mogu iznaći dodatna sredstva za nabavku predmetnih radova. Ukoliko se nedostajuća sredstva za nabavku predmetnih radova mogu obezbjediti Komisija predlaže da se donese Odluka o izboru najpovoljnijeg ponuđača OED „ELEKTRO VELIĆ“ Bos.Krupa i zaključi Ugovor ili u suprotnom da poništi postupak javne nabavke shodno članu 69. Stav (2) tačka e) Zakona o javnim nabavkama.

Općinski načelnik kao rukovodilac organa uprave je dao saglasnost da se postupak okonča donošenjem odluke o izboru najpovoljnijeg ponuđača OED „ELEKTRO VELIĆ“ Bosanska Krupa jer su sredstva za ovu nabavku obezbjeđena u Budžetu općine za 2020. godinu.

S obzirom da je kriterij za dodjelu ugovora „najniža cijena tehnički zadovoljavajuće ponude“, da član 89.stav 3. Zakona o javnim nabavkama propisuje : „ *kada ugovorni organ primi jednu prihvatljivu ponudu, dodjeljuje ugovor tom ponuđaču i to najkasnije u roku od 10 dana od dana okončanja postupka javne nabavke,*  to je Ugovorni organ i donio odluku o izboru najpovoljnijeg ponuđača OED „ELEKTRO-VELIĆ“ Bosanska Krupa, s kojim će po konačnosti odluke i zaključiti Ugovor.

Shodno prednjem odlučeno je kao u dispozitivu ove Odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač: Selma Bužimkić

 **OPĆINSKI NAČELNIK**

 Armin Halitović

Dostavljeno:

1.OED „ELEKTRO-VELIĆ“ Bosanska Krupa

Ul. Kolodvorska bb

2. U spis

3. a/a